Mary Poppins vender tilbake

Mary Poppins vender tilbake (originaltittel Mary Poppins Returns) er en amerikansk filmmusikal fra , regissert av Rob Marshall. Filmen er en oppfølger til musikalen Mary Poppins (1964), og den er basert på bøkene til P.L. Travers om den magiske barnepiken Mary Poppins. Emily Blunt spiller tittelfiguren, mens Ben Whishaw og Emily Mortimer spiller søskenparet Banks, som var barn i den opprinnelige filmen. Andre roller spilles av Lin-Manuel Miranda, Julie Walters, Dick Van Dyke, Angela Lansbury, Colin Firth og Meryl Streep. Filmen utspiller seg i 1930-årene, og familien Banks har havnet i store problemer siden Mary Poppins bodde hos dem som barnepike. I den nye filmen vender Mary Poppins tilbake for å få familien på rett kjøl igjen. Filmen fikk god kritikk og ble nominert til fire Oscar-priser.

Handling 
Filmen utspiller seg under depresjonen i London i 1930-årene, 24 år etter hendelsene i filmen fra 1964. Michael Banks (Ben Whishaw) jobber for samme finansinstitusjon som sin far og bor fremdeles i huset med adressen 17 Cherry Tree Lane, men nå med sine tre barn, Annabel, John og Georgie. Sammen med dem bor husholdersken Ellen (Julie Walters). Michaels søster Jane Banks (Emily Mortimer) jobber for arbeidernes rettigheter, og forsøker etter beste evne å hjelpe Michaels familie.

Når familien opplever et alvorlig tap, vender Mary Poppins (Emily Blunt) tilbake med sine magiske evner, og med hjelp av lyktetenneren Jack  (Lin-Manuel Miranda) bringer hun leken tilbake til hjemmet i Cherry Tree Lane.

Medvirkende

Innspilling 
Walt Disney Pictures offentliggjorde i september 2015 planene om en oppfølger til filmen fra . Marshall ble etter hvert utpekt som regissør, og Blunt og Miranda ble tilbudt rollene sine i februar 2016. Innspillingen varte fra februar til juli 2017 og foregikk ved Shepperton Studios i Surrey i England.

Utgivelse og mottakelse 
Mary Poppins vender tilbake hadde verdenspremiere i Dolby Theatre i Los Angeles 29. november 2018. Den hadde ordinær kinopremiere i USA 19. desember 2018, og i Norge 1. juledag. Filmen fikk god kritikk, blant annet for skuespill, regi, lydspor, kostymer, scenografi og nostalgifaktor. Den ble også kritisert for å være for lik forgjengeren. Den ble nominert til fire Oscar-priser for beste originalmusikk, beste sang («The Place Where Lost Things Go»), beste scenografi og beste kostymedesign.

Referanser

Eksterne lenker 
 

Filmer fra 2018
Filmmusikaler fra USA
Fantasyfilmer fra USA
Filmer basert på bøker
Engelskspråklige filmer
Filmer lagt til London
Filmer satt til 1930-årene
Disney-filmer
Oppfølgerfilmer